Inligting oor gemeente - Gereformeerde Kerk Benoni
Inligting oor die gemeente
Die gemeente plaas ’n hoë premie om die verbondsjeug. Die bediening aan die jeug word nie beskou as ’n bediening los van die algemene bediening nie, maar ons wil juis die jeug begelei om die gemeente se visie en missie uit te leef (geïntegreerde jeugbediening).
Die katkisasie is gerig op geloofsvorming by die verbondskinders en word aangebied na die oggend- en jeugdienste. Geloofsvormingsklassies word tydens die oggenddiens aangebied vir voorskoolse kinders.
DIe gemeente word vanuit tweebene bedien: wyke en diensgroepe. Elke wyk het 'n wyksleier (WL) en 'n aantal wyke saam vorm 'n blok. Elke blok het 'n ouderling (BO). Die diensgroepe het elk 'n diensgroepleier (DGL) en diensgroepe in die vier bene van die gemeente word bestuur deur 'n Diensgroepouderling (DGO). Wyksleiers en Diensgroepleiers vergader saam met hulle Blok- en Diensgroepouderlinge soos nodig, maar minstens kwaartaaliks. Al die ouderlinge (daar is ook 'n paar tradisionele wyke) vorm die kerkraadsvergadering.